Пьотър Святополк-Мирски
Пьотър Дмитриевич Святополк-Мирски () е руски офицер, генерал от кавалерията. Участник в Руско-турската война (1877-1878). Руски държавник, министър на вътрешните работи на (1904-1905). Почетен гражданин на Пенза.

Биография 
Пьотър Святополк-Мирски е роден през 1857 г. във Владикавказ в семейството на потомствен дворянин от старинния дворянски род Святополк-Мирски. Ориентира се към военното поприще. Завършва Пажеския корпус и служи в Лейбгвардейския хусарски полк.

Участва в Руско-турската война (1877–1878) на Кавказкия фронт. Проявява се в борбата за Карс.

След войната завършва Николаевската генералщабна академия. Служи като началник на щаба на 3-та гренадирска дивизия.

Губернатор на Пенза и Екатеринослав. Назначен за помощник на вътрешния министър (1900). Генерал-губернатор на Вилно, Ковно и Гродно (1902). Повишен във военно звание генерал от кавалерията и генерал-адютант.

На 26 август 1904 г., след убийството на вътрешния министър Вячеслав Плеве, генерал-адютант Петър Святополск-Мирски е назначен за министър на вътрешните работи. Въпреки че е обвиняван в непоследователност, той смекчава системните политически и антисемитски репресии на своя предшественик. Обвиняван е за разстрела на демонстрантите на 9 януари 1905 г., когато загиват над 200 души, а пострадалите са над 800 души. Това дава начало на Първата руска революция Отстранен е от поста на 18 януари 1905 г.

Източници 
 Статия на rulex.ru
 Георгиев Г. Освободителната война 1877-1878, ДИ „П. Берон“, 1986, с. 162.

Руски генерали
Участници в Руско-турската война (1877 – 1878)
Министри на вътрешните работи
Руски министри
Почетни граждани в Русия
Родени във Владикавказ
Пензенци